2. melléklet 

Általános Indokolás

Az épített környezet alakításáról és védelméről szóló 1997. évi LXXVIII. törvény (továbbiakban: Étv.) 62. § (7) bekezdés 4. pont értelmében a Fővárosi Önkormányzat felhatalmazást kapott a Duna-parti építési szabályzat (DÉSZ) megállapítására.
A Fővárosi Közgyűlés 2015. január 28-i ülésén az 50/2015. (I. 28.) számú határozatával elfogadta  Budapest Főváros településszerkezeti tervét (TSZT 2015) és megalkotta a Budapest főváros rendezési szabályzatáról szóló 5/2015. (II. 16.) önkormányzati rendeletét (FRSZ), ezzel a DÉSZ elkészíttetésének alapfeltétele megteremtődött. Ezen tervek átfogó felülvizsgálata legutóbb 2021. évben került elfogadásra.
A Fővárosi Önkormányzat a TSZT 2021 és az FRSZ alapján dolgoztatja ki a DÉSZ-t, amely a Duna főmedrével közvetlenül határos telkekre és a Margitsziget területére állapítja meg az építés helyi rendjét. Ennek keretében Budapest Főváros Önkormányzata megindította a DÉSZ V. ütem II. szakaszának és DKÉSZ-nek a terveztetését a III. kerület Óbuda-Békásmegyer Önkormányzatával kötött Megállapodás szerint, ezért a készítés időszakára a Fővárosi Önkormányzat az Étv. 20. § (1) bekezdés a) pontja alapján változtatási tilalmat rendel el.
A rendelet-tervezethez a jogalkotásról szóló 2010. évi CXXX. törvény (a továbbiakban: Jat.) 17. § előírásainak megfelelően hatásvizsgálat készült. A Jat. 19. § (2) bekezdésében előírtaknak megfelelően megtörtént a lakosság közvetlen tájékoztatása a budapest.hu honlapon keresztül annak érdekében, hogy az értintettek tudomást szerezzenek a készülő rendelet-tervezetről.

Az 1. §-hoz
[bookmark: _Hlk73603322][bookmark: _Hlk73608180]Az érintett (Budapest III. kerület Duna folyam – III. ker. közigazgatási határa – Királyok útja – Nánási út – Aranyhegyi patak által határolt) területre, az Étv. 14/B. §-ában foglalt ingatlanokra vonatkozóan kerül a változtatási tilalom elrendelésre a Duna-parti építési szabályzat V. ütem II. szakasz készítésének időszakára annak hatálybalépésig, de – figyelemmel az Étv. 21. § (2) bekezdésére is – legfeljebb 3 év időtartamra. A változtatási tilalom célszerűségi okból nem terjed ki a tilalommal érintett terület közterületein szükségessé váló térszín alatti közműmunkálatok elvégzésére, valamint a zöldfelület-építés és -fejlesztés keretében végzendő munkákra.
.
[bookmark: _GoBack]A 2. §-hoz
A rendelet hatálybaléptetéséről rendelkezik.

A 3. §-hoz
A változtatási tilalom elrendelésével egyidejűleg szükséges a korábbi változtatási tilalom elrendeléséről szóló 36/2019. (XI. 8.) önkormányzati rendelet hatályon kívül helyezése.
